Document ID: 32010D0007

SKLEP KOMISIJE
z dne 22. decembra 2009
o pooblastitvi Italije, da uporabi nekatere približne ocene za izračun osnove za lastna sredstva iz naslova DDV
(notificirano pod dokumentarno številko C(2009) 10426)
(Besedilo v italijanskem jeziku je edino verodostojno)
(2010/7/EU, Euratom)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Pogodbe o ustanovitvi Evropske skupnosti za atomsko energijo,
ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti člena 6(3) Uredbe,
po posvetovanju s Svetovalnim odborom za lastna sredstva,
ob upoštevanju naslednjega:
(1)
Po členu 371 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (2) lahko nekatere države članice ohranijo oprostitve nekaterih transakcij. Te transakcije je treba upoštevati pri določitvi osnove za lastna sredstva iz naslova DDV.
(2)
Italija lahko na podlagi člena 371 Direktive 2006/112/ES ohrani oprostitev transakcij iz točke 10 dela B Priloge X k navedeni direktivi.
(3)
Italija je Komisijo zaprosila za pooblastitev, da uporabi nekatere približne ocene za izračun osnove za lastna sredstva iz naslova DDV, saj za transakcije iz točke 10 dela B Priloge X k direktivi o DDV ne more natančno izračunati osnove za lastna sredstva iz naslova DDV. Takšen izračun lahko povzroči neupravičene upravne stroške glede na učinek teh transakcij na skupno osnovo za lastna sredstva iz naslova DDV v Italiji. Lahko pa za izračun za to kategorijo transakcij uporabi približne ocene. V skladu z drugo alineo člena 6(3) Uredbe (EGS, Euratom) št. 1553/89 je zato treba Italijo pooblastiti, da osnovo za lastna sredstva iz naslova DDV izračuna z uporabo približnih ocen.
(4)
Zaradi preglednosti in pravne varnosti je primerno veljavnost pooblastila časovno omejiti -
SPREJELA NASLEDNJI SKLEP:
Člen 1
Za namene izračuna osnove za lastna sredstva iz naslova DDV se Italija pooblasti, da od 1. januarja 2009 uporabi približne ocene za naslednjo kategorijo transakcij iz dela B Priloge X k Direktivi 2006/112/ES:
-
prevoz potnikov (točka 10).
Člen 2
Ta sklep se uporablja od 1. januarja 2009 do 31. decembra 2013.
Člen 3
Ta sklep je naslovljen na Italijansko republiko.
V Bruslju, 22. decembra 2009

Labels: 2
19
10
8
18
15